Yfirvöld Almannavarna meta nú í samstarfi við Veðurstofuna hvort grípa þarf til sérstakra aðgerða á Seyðisfirði í ljósi mikillar rigningar sem þar er spáð í nótt og á morgun. Reiknað er með niðurstöðu fljótlega eftir hádegi.
Talsverðri eða mikilli rigningu er spáð á Austfjörðum í nótt og þar til síðdegis á morgun. Gul viðvörun gildir á þessum tíma og á Seyðisfirði er spáð 50 millimetra úrkomu. Yfirvöld almannavarna hafa fundað um stöðuna í morgun.
Það sem er verið að gera núna er í rauninni það að veðurfræðingar eru að fara yfir spána og meta stöðuna og það er svosem bara verið að bíða eftir því mati út frá upplýsingum sem þaðan koma hvort og þá hvaða ráðstafana verði gripið til.
Segir Hjalti Bergmar Axelsson, aðalvarðstjóri lögreglunnar á Egilsstöðum. Reiknað er með að tekin verði ákvörðun um þetta fljótlega upp úr hádegi. Hreinsunarstarf var stöðvað af öryggisástæðum á Seyðisfirði í gær þar sem sprunga sást í sári stóru skriðunnar þar.
Sem kom svo í ljós að í rauninni var engin hætta á ferðum og því var aflétt og opnað aftur. Vinna fór þar í gang aftur í morgun. Verður sú vinna hugsanlega endurmetin í ljósi þessarar veðurspár? Já það hefur verið undanfarnar helgar, þá hefur ekki verið vinna í gangi vinna með fullumn afköstum, en það mun eins og annað að sjálfsögðu taka mið af aðstæðum herju sinni. Það er komin opin vöktun frá Veðurstofunni í hlíðina sem fylgist með breytingum öllum stundum. Að sjálfsögðu hefur veðurfarið áhrif eins og við höfum svosem uppifað síðusut vikur, að veðurfarið hefur áhrif til mögulegra breytinga
Staðan er einnig viðkvæm á Eskifirði, en þar er spáð heldur minni úrkomu eða 35 millimetrum þar til síðdegis á morgun.
Verið er að meta hvort grípa þarf til sérstakra ráðstafana vegna mikillar úrkomu sem spáð er á Austurfjörðum í nótt og á morgun. Hreinsunarstarf á Seyðisfirði, sem stöðvað var í gær, hófst aftur í morgun.